pythainlp/thai-wiki-dataset-v3 huggingface dataset:
โอแพ็ก

โอแพ็ก (OPAC: Online Public Access Catalog) เป็นระบบสืบค้นทรัพยากรสารสนเทศของห้องสมุดโดยใช้ระบบคอมพิวเตอร์ เพื่อค้นคืนตามเลขเรียกหนังสือ สถานที่จัดเก็บ และสถานภาพของทรัพยากรสารสนเทศ ก่อนที่จะไปหาตัวเล่มบนชั้น เริ่มมีใช้ในช่วงกลางคริสต์ทศวรรษที่ 1990 แทนที่ระบบแบบเก่าที่เป็นบัตรกระดาษ ผู้ใช้บริการห้องสมุดหรือบรรณารักษ์ สามารถสืบค้นผ่านคอมพิวเตอร์ในห้องสมุด หรือว่าใช้คอมพิวเตอร์ผ่านทางเครือข่ายคอมพิวเตอร์ต่างๆ เช่น อินเทอร์เน็ตได้
ระบบโอแพ็กที่ใหญ่ที่สุดคือระบบฐานข้อมูลของ WorldCat
== ประโยชน์ ==
1. ค้นหาข้อมูลทางบรรณานุกรมของรายการทรัพยากรสารสนเทศที่ต้องการ
2. ตรวจสอบรายการยืมทรัพยากรสารสนเทศของตนเอง
3. ค้นหาบทความจากวารสารที่มีให้บริการในห้องสมุด
== อ้างอิง ==
การศึกษา
ห้องสมุด
การรู้หนังสือ

การรู้หนังสือ (literacy) คือ ความสามารถที่เข้าใจภาษาในระดับที่เหมาะกับการติดต่อสื่อสาร และโดยทั่วไปทำให้ทำงานได้สมบูรณ์ตามระดับสังคมต่าง ๆ
มาตรฐานสำหรับการรู้หนังสือ มีความหลากหลายระหว่างสังคม เช่น ทักษะทางคอมพิวเตอร์
หรืออาจจะรวมถึงพื้นฐานทางตัวเลข มีผู้คนจำนวนมากที่ไม่สามารถอ่านตัวหนังสือได้ แต่สามารถอ่านตัวเลขได้ และบางส่วนอาจเคยเรียนรู้การใช้คอมพิวเตอร์ โดยที่ไม่รู้หนังสือมาก่อน แต่จะอาศัยการออกเสียง รูปภาพและส่วนประกอบกราฟิกในรูปแบบของดิจิทัล ซึ่งจะเห็นได้ว่า
ไม่จำเป็นต้องอ่านออก เขียนได้ แต่เราก็สามารถรับรู้ได้จากวิธีที่หลากหลายตามแนวความคิดของ การรู้หนังสือ
สถาบันการศึกษาของอังกฤษ มีการเพิ่มการแสดงแบบสมจริง ในรายการของการสื่อสาร เพื่อเป็นการยกระดับ การรู้หนังสือ
อีกระดับหนึ่ง อีกทั้งยังมีการวิจัยออกมาว่า อัตราความสามารถการอ่านออกและเขียนได้ มีอัตราเพิ่มขึ้นมากโดยเฉพาะในเมืองใหญ่
การรู้หนังสือ นั้นยังแยกกันตามความชำนาญทางเทคนิคและจุดประสงค์ของการอ่านและเขียน โดยอาจจะเกี่ยวกับวัฒนธรรม การเมือง และประวัติศาสตร์ นิยามของความสามารถการอ่านออก เขียนได้ อาศัยหลักของมโนคติวิทยา
ในปัจจุบันนี้ จะเห็นว่าเราได้ให้ความสำคัญกับการศึกษาของ การรู้หนังสือ มากขึ้น โดย การรู้หนังสือ แนวใหม่นั้นจะเน้นตั้งแต่การศึกษาขั้นพื้นฐาน เพื่อทำให้ประชากรบนโลกนี้ มีความรู้ ความสามารถตามวัย และยังส่งผลให้เรามีคุณภาพชีวิตที่ดีขึ้นอีกด้วย
 
สังคม
สังคมเศรษฐศาสตร์
บัญชีจ่าหน้า

บัญชีจ่าหน้า  คือรายการที่เก็บรวบรวมชื่อและที่อยู่ มักจะใช้สำหรับองค์กรที่ส่งวัตถุดิบให้ผู้รับจำนวนมาก รวมไปถึงการส่งข่าวสาร ข้อมูลหรือโฆษณาเป็นประจำ  รายชื่อผู้รับทั้งหมดจะเรียกว่า บัญชีจ่าหน้า
บัญชีจ่าหน้าใช้สำหรับบันทึกรายชื่อเพื่อส่งจดหมายข่าวหนังสือรายคาบหรือโฆษณา ก่อนหน้านี้ใช้ในระบบไปรษณีย์ธรรมดา แต่ปัจจุบันมักใช้ในระบบไปรษณีย์อิเล็กทรอนิกส์หรืออีเมล บัญชีจ่าหน้าทางอิเล็กทรอนิกส์เป็นที่นิยม เวลาที่ต้องการส่งไปรษณีย์อิเล็กทรอนิกส์เดียวกันไปยังผู้รับจำนวนมากพร้อมกัน
เมื่อส่งไปรษณีย์ที่เหมือนกันไปยังผู้รับในบัญชีจ่าหน้า มักจะเรียกว่า mailshot
ระบบไปรษณีย์
การประมวลสารสนเทศทางสังคม
การตลาดทางตรง
สแปม
การรู้จำอักขระด้วยแสง

การรู้จำอักขระด้วยแสง (optical character recognition) หรือมักเรียกอย่างย่อว่า โอซีอาร์ (OCR) คือกระบวนการทางกลไกหรือทางอิเล็กทรอนิกส์เพื่อแปลภาพของข้อความจากการเขียนหรือจากการพิมพ์ ไปเป็นข้อความที่สามารถแก้ไขได้โดยเครื่องคอมพิวเตอร์ การจับภาพอาจทำโดยเครื่องสแกนเนอร์ กล้องดิจิทัล
โอซีอาร์เป็นสาขาวิจัยในการรู้จำแบบ, ปัญญาประดิษฐ์, และคอมพิวเตอร์วิทัศน์
แม้การวิจัยเชิงวิชาการในสาขายังคงดำเนินอยู่ แต่จุดเน้นในสาขาโอซีอาร์ได้เปลี่ยนไปสู่การสร้างระบบที่ใช้ได้จริงจากเทคนิคที่พิสูจน์แล้ว การรู้จำอักขระด้วยแสง (การใช้เทคนิคทางแสง เช่นกระจกและเลนส์) การรู้จำอักขระทางดิจิทัล (การใช้เทคนิคทางดิจิทัล เช่นสแกนเนอร์และอัลกอริธึมคอมพิวเตอร์) เดิมเคยเป็นสาขาที่แยกจากกัน แต่เนื่องจากเหลือการใช้งานน้อยมากที่ใช้เฉพาะเทคนิคทางแสง คำว่า โอซีอาร์ ในปัจจุบันจึงกินความกว้างถึงการประมวลผลภาพทางดิจิทัลด้วยเช่นกัน
ระบบในสมัยเริ่มแรกต้องการการฝึกฝน (สอนตัวอย่างที่รู้จักแล้วของแต่ละตัวอักษร) เพื่ออ่านฟอนต์หนึ่ง ๆ
ปัจจุบัน ระบบ "อัจฉริยะ" ที่สามารถอ่านฟอนต์ส่วนใหญ่ได้แม่นยำสูงนั้นสามารถพบได้ทั่วไป
บางระบบถึงกับสามารถคงรูปแบบการจัดหน้าเดิมไว้ได้เกือบหมด ซึ่งรวมถึง รูปภาพ การแบ่งคอลัมน์ และส่วนประกอบที่ไม่ใช่ข้อความอื่น ๆ
 
โปรแกรมประยุกต์ปัญญาประดิษฐ์
โปรแกรมประยุกต์คอมพิวเตอร์วิทัศน์
การระบุและการยึดเก็บข้อมูลอัตโนมัติ
ภาษาศาสตร์คอมพิวเตอร์
ยูนิโคด
สัญลักษณ์
แขนกล คนแปรธาตุ

แขนกล คนแปรธาตุ  หรือ ฟูลเมทัลอัลเคมิสต์ (Fullmetal Alchemist) เป็นการ์ตูนและแอนิเมชัน โดยมีต้นแบบจากหนังสือการ์ตูนเขียนโดย ฮิโรมุ อาราคาวะ แปลและตีพิมพ์เป็นภาคภาษาไทยโดยสำนักพิมพ์สยามอินเตอร์คอมิกส์ ได้มีการทำเป็นแอนิเมชัน ฉายทางทีวี 51 ตอนจบ ลิขสิทธิ์ VCD และ DVD ภาคภาษาไทย โดยบริษัท ทีไอจีเอ และมีการจัดสร้างเป็นหลังภาคเสริมที่ฉายในโรงภาพยนตร์ โดยเนื้อหาเกิดขึ้นหลังจากที่ฉายทางโทรทัศน์ 2 ปีให้หลังโดยเป็นตอนจบสมบูรณ์ของเรื่องนี้ในฉบับแบบแอนิเมชัน จึงมีการประกาศสร้างใหม่ในปี ปี พ.ศ. 2553 ทาง TBS ได้รับเสียงเรียกร้องจากแฟนคลับของหนังสือให้รีเมคเรื่องเพื่อให้ตรงกับหนังสือรูปแบบเนื้อเรื่องตรงตามต้นฉบับจากหนังสือการ์ตูน จึงได้มีการเริ่มลงมือรีเมคทำใหม่ตั้งแต่ต้นจนตอนจบของหนังสือการ์ตูนตั้งแต่ปลายปี พ.ศ. 2551 จนเริ่มต้นการให้เสียงพากษ์ปลายเดือน พฤษภาคม พ.ศ. 2552 ทีมพากษ์ได้สร้างความประหลาดใจต่อแฟนคลับเป็นอย่างมากโดนนำทีมพากษ์เดิมมาพากษ์ในภาคใหม่นี้โดยมีชื่อว่า  บราเธอร์ฮูด
แขนกลคนแปลธาตุ ยังถูกนำมาทำเป็นวิดีโอเกมสำหรับเครื่องเล่นเพลย์สเตชัน 2  เกมบอยแอดวานซ์  และ นินเทนโด DS  และเคยออกอากาศทางสถานีโทรทัศน์ไอทีวีในรายการไอทีวีการ์ตูนคลับ ตั้งแต่ช่วงปลายเดือนกันยายน พ.ศ. 2548 - ปลายเดือนมีนาคม พ.ศ. 2549 เวลา 9.00 - 9.30 น. ปัจจุบันออกอากาศทางช่อง ASTV3 Happy Variety Channel ทุกวันเสาร์-อาทิตย์  เวลา 17.00-17.30 น. ส่วนภาค บราเธอร์ฮู้ด ได้มีการจัดจำหน่ายโดยบริษัทโรส มีเดีย แอนด์ เอ็นเตอร์เทนเมนท์ โดยยังคงใช้นักพากย์ชุดเดิมบางส่วนของบริษัททีไอจีเอ
== เนื้อเรื่อง ==
เอ็ดเวิร์ด และ อัลฟองเซ เอลริค สองพี่น้องตระกูลเอลริค ต้องสูญเสียแม่ที่รักไปอย่างกะทันหันด้วยโรคระบาด ทั้งคู่จึงตัดสินใจใช้วิชาแปรธาตุในการ “ชุบชีวิตมนุษย์” ซึ่งถือเป็นวิชาต้องห้ามของการเล่นแร่แปรธาตุ เพื่อคืนชีวิตให้กับแม่ของตน แต่ด้วยสัจจะของโลกแล้วไม่สามารถสร้างชีวิตขึ้นมากจากความว่างเปล่าได้ เอ็ดและอัลต้องจ่ายค่าผ่านทางในการรับรู้แก่นแท้โดยแลกด้วยร่างกาย เอ็ดจ่ายด้วยขา ส่วนอัลจ่ายด้วยร่างกายทั้งหมด เมื่อกลับขึ้นมากจากประตูสัจจะเอ็ดพบว่าร่างของน้องชายหายไปทั้งหมด จึงจ่ายด้วยแขนและดึงวิญญาณของน้องชายผนึกไว้ในชุดเกราะด้วยตราวงแหวนเลือด
พันเอก รอย มัสแตง แห่งกองทัพทราบเรื่องเห็นว่าเอ็ดมีฝีมือถึงขนาดสามารถผนึกวิญญาณได้ จึงเสนอให้เอ็ดเข้าเป็น "นักเล่นแร่แปรธาตุของทางการ" เพื่อที่เอ็ดจะได้รับสิทธิต่างๆจากทางการ และเป็นการสะดวกยิ่งขึ้นในการหาวิธีกลับเป็นเหมือนเดิม เอ็ดได้ตอบตกลงเข้านักเล่นแร่แปรธาตุของทางการ ได้ฉายาว่า นักเล่นแร่แปรธาตุเหล็กไหล จากการที่เขาสามารถใช้วิชาแปรธาตุได้โดยไม่ต้องใช้วงแหวนแปรธาตุ และเริ่มออกตามหาศิลานักปราชญ์ เป็นศิลาวิเศษณ์ที่ทำให้สามารถใช้พลังการแปรธาตุที่อยู่เหนือกฎเกณฑ์การแลกเปลี่ยนที่ทัดเทียม
== ฉบับ ==
=== มังงะ ===
==เพลง==
มาเธอร์แลนด์ (Motherland) เป็นเพลงที่ร้องโดย คริสตัล เคย์ซึ่งกลายมาเป็นเพลงประกอบการ์ตูนเรื่องแขนกล คนแปรธาตุ (Full Metal Alchemist) เพลงนี้เป็นเพลงเดี่ยวเพลงแรกที่ทำให้เธอเข้าสู่ชาร์ท ท็อปเท็น
== แหล่งข้อมูลอื่น ==
FUNimation เว็บไซต์แขนกล คนแปรธาตุ 
Adult Swim เว็บไซต์หลักแขนกล คนแปรธาตุ 
YTV แขนกล คนแปรธาตุ 
GMA TV's แขนกล คนแปรธาตุ
Anime Central's แขนกล คนแปรธาตุ
 
การ์ตูนญี่ปุ่น
การ์ตูนญี่ปุ่นแนวโชเน็ง
สงครามในอนิเมะและมังงะ
การทหารในอนิเมะและมังงะ
การฆ่าล้างเผ่าพันธุ์ในบันเทิงคดี
รัฐบาลในบันเทิงคดี
สแควร์เอนิกซ์
กังกังคอมิกส์
ตัวละครกลุ่มเจ็ด
การ์ตูนญี่ปุ่นแนวก้าวผ่านวัย
อุทยานแห่งชาติภูหินร่องกล้า

อุทยานแห่งชาติภูหินร่องกล้า เป็นอุทยานแห่งชาติแห่งที่ 48 ของประเทศ และนับเป็นแห่งที่14 ของภาคเหนือ ซึ่งมีเนื้อที่ประมาณ 307 ตารางกิโลเมตร หรือ 191,875 ไร่ ประกาศเป็นอุทยานแห่งชาติ เมื่อปี พ.ศ. 2527 ซึ่งตั้งครอบคลุมพื้นที่รอยต่อของสามจังหวัด คือ อำเภอเขาค้อ จังหวัดเพชรบูรณ์ อำเภอด่านซ้าย จังหวัดเลย และอำเภอนครไทย จังหวัดพิษณุโลก ภูหินร่องกล้าอันเป็นแหล่งกำเนิดของประวัติศาสตร์การสู้รบอันยาวนาน เป็นวีรกรรมของนักรบไทยที่เกิดขึ้น ณ ที่นี้ ตลอดจนสภาพสิ่งก่อสร้างในอดีตได้ถูกบันทึกเก็บรักษาไว้
== สภาพภูมิประเทศและภูมิอากาศ ==
สภาพภูมิประเทศเป็นเทือกเขาสลับซับซ้อน มีความสูงจากระดับน้ำทะเล ภูหินร่องกล้า1,614เมตร,ภูลมโล1,664เมตร จุดสูงสุดคือภูหมันขาว1,820เมตร สภาพภูมิอากาศของภูหินร่องกล้า มีอากาศหนาวเย็นเกือบตลอดปี ในฤดูหนาวอุณหภูมิจะต่ำมากประมาณ 0-4 องศาเซลเซียส ฤดูร้อนอากาศจะเย็นสบาย และในฤดูฝนมีอุณหภูมิเฉลี่ยทั้งปีประมาณ 18-25 องศาเซลเซียส
== พรรณไม้และสัตว์ป่า ==
อุทยานแห่งชาติภูหินร่องกล้าปกคลุมด้วยป่าไม้ 3 ชนิด คือ ป่าเต็งรัง ป่าดิบเขา และป่าสนเขา แต่แม้ว่าอุทยานแห่งนี้จะมีป่าไม้ปกคลุมก็ตาม ในปัจจุบันไม่มีสัตว์ป่าขนาดใหญ่อาศัยอยู่ เพราะว่าปัจจุบันได้กลายเป็นที่อยู่อาศัยของมนุษย์เป็นส่วนใหญ่ ทำให้พบแต่นกบางชนิดเท่านั้น
== สถานที่ท่องเที่ยว ==

อุทยานแห่งชาติภูหินร่องกล้า มีจุดเด่นทีน่าสนใจด้านต่างๆ แบ่งออกเป็น 2 ด้านคือ
ด้านประวัติศาสตร์ ได้แก่ โรงเรียนการเมืองการทหาร, สำนักอำนาจรัฐ, หมู่บ้านมวลชน, โรงพยาบาล ทั้งหมดเป็นฐานปฏิบัติการของพรรคคอมมิวนิสต์แห่งประเทศไทยในอดีต
ด้านธรรมชาติ ได้แก่ ลานหินแตก, ลานหินปุ่ม, ผาชูธง, น้ำตกหมันแดง, น้ำตกร่มเกล้าภราดร
== การเดินทาง ==
อุทยานแห่งชาติภูหินร่องกล้า จากในตัวเมืองของพิษณุโลก ต้องไปตามเส้นทางพิษณุโลก-หล่มสัก ระยะทาง 68 กม. ถึงสามแยกบ้านแยง จากนั้นเลี้ยวซ้ายเข้าสู่อำเภอนครไทย ระยะทาง 29 กม. และต้องเดินทางต่อด้วยรถสองแถวประมาณ 28 กม.
== อ้างอิง ==
www.dnp.go.th 
ภูหินร่องกล้า
ภูหินร่องกล้า
ภูหินร่องกล้า
หินร่องกล้า
ภูหินร่องกล้า
อำเภอเขาค้อ
อำเภอด่านซ้าย
อำเภอนครไทย
แฮโลเจน

{| align="right"
| หมู่
| 17
|-  align="center"
| คาบ
|-  align="center"
| 2
|style="text-align:center;background-color:#ffff99;color:red;border:1px solid black;"|9F
|-  align="center"
| 3
|style="text-align:center;background-color:#ffff99;color:red;border:1px solid black;"|17Cl
|-  align="center"
| 4
|style="text-align:center;background-color:#ffff99;color:blue;border:1px solid black;"|35Br
|-  align="center"
| 5
|style="text-align:center;background-color:#ffff99;color:black;border:1px solid black;"|53I
|-  align="center"
| 6
|style="text-align:center;background-color:#ffff99;color:black;border:1px dashed black;"|85At
|-  align="center"
| 7
|style="text-align:center;background-color:#fcfecc;color:#cccccc;"|117Ts
|}
แฮโลเจน (halogens) คือ อนุกรมเคมีของกลุ่มธาตุในหมู่ 7 ของตารางธาตุ ซึ่งประกอบด้วย
ฟลูออรีน (F)
คลอรีน (Cl)
โบรมีน (Br)
ไอโอดีน (I)
แอสทาทีน (At)
เทนเนสซีน (Ts)
แฮโลเจน แปลว่า สิ่งที่ทำให้เกิดเกลือ มาจากคำภาษากรีก 2 คำคือ halo แปลว่าเกลือ และ gen แปลว่าสร้าง
*
*
พลปืนหลัง

พลปืนหลัง เป็นตำแหน่งของทหารที่ต้องประจำการบนเครื่องบินรบในสมัยสงครามโลกครั้งที่สอง เมื่อยังใช้เครื่องยนต์ใบพัด ปีกสองชั้น (เช่น เครื่องบินโจมตีคอร์แซร์) ทำหน้าที่คอยยิงต่อสู้กับข้าศึกทางด้านท้ายของเครื่องบิน โดยใช้ปืนกล ขณะที่นักบินจะคอยสังเกตการณ์ด้านหน้า และควบคุมการยิงกระสุนทางด้านหน้า รวมทั้งการปล่อยระเบิดที่ติดไว้ใต้ปีกและท้องเครื่อง นอกจากเครื่องบินโจมตีแล้ว ยังมีพลปืนหลังอยู่ในเครื่องบินแบบอื่น&nbsp;ๆ ด้วย เช่น เครื่องบินลำเลียง สังเกตการณ์ ทิ้งระเบิด ขับไล่ เป็นต้น
== ประวัติ ==
พลปืนหลังในกองทัพอากาศไทยเข้าประจำการครั้งแรกในช่วงสงครามอินโดจีน  ในกรณีพิพาทระหว่างไทยกับฝรั่งเศส (พ.ศ. 2483 - 2484) และนับเป็นการยุทธทางอากาศครั้งแรกของไทยด้วย แต่เพียงช่วงเวลาสั้นไม่กี่ปี เมื่อมีการนำเครื่องบินที่ทันสมัยเข้ามา ก็ได้เลิกตำแหน่งพลปืนหลังไป
ตำแหน่งพลปืนหลังนับว่ามีความสำคัญในการสู้รบเป็นอย่างยิ่ง ในการยุทธทางอากาศยุคนั้น พลปืนหลังของกองทัพไทยได้ทำหน้าที่อย่างดีสมศักดิ์ศรี ทำลายชีวิตและเครื่องบินข้าศึกเป็นจำนวนไม่น้อย ขณะเดียวกัน พลปืนหลังของเราก็สังเวยชีวิตไปเป็นจำนวนมิใช่น้อยเช่นกัน
== พลปืนหลังในปัจจุบัน ==
ในปัจจุบันพลปืนหลังได้ถูกเรียกว่า "นายสรรพาวุธ" โดยมีหน้าที่ควบคุมยุทโธกรณ์ และเล็งอาวุธนำวิถี แทนนักบินคนที่ 1 โดยปรากฏชัดในเครื่องบินขับไล่โจมตี เช่น ซุคฮอย ซู-30 ซุคฮอย ซู-34 ของรัสเซีย เอฟ-15อี/เค/เอสจีของสหรัฐอเมริกา
ทหาร
PHUHINRONGKLA

redirect อุทยานแห่งชาติภูหินร่องกล้า
ภูหินร่องกล้า

redirect อุทยานแห่งชาติภูหินร่องกล้า
ฟีด

ฟีด (feed) ในทางโทรคมนาคม หมายถึงการส่งสัญญาณ ไปยังส่วนรับสัญญาณ เสาอากาศ หรือเครื่องมือต่างๆ ที่สามารถแปลงค่าสัญญาณไปใช้งานได้ ในบางครั้ง ฟีดใช้แทนเครื่องส่งสัญญาณ หรือเครื่องรับสัญญาณ ในทางอินเทอร์เน็ต ฟีดหมายถึง ข้อมูลที่มีการส่งผ่านมาจากเว็บไซต์ที่ให้บริการข่าว บล็อก หรือข้อมูลต่างๆ มาในลักษณะข้อมูลสั้นๆ ในรูปแบบ RSS หรือ Atom
== อ้างอิง ==
อัปเดตความรู้สู่ผู้อ่านอย่างฉับไวด้วย RSS Feed   ความรู้เรื่องฟีดจาก gotoknow
อินเทอร์เน็ต
โลหะทรานซิชัน

ในทางเคมี คำว่า โลหะทรานซิชัน (transition metal) มีนิยามที่เป็นไปได้ 3 แบบ:
คำนิยามของIUPAC นิยามว่า โลหะทรานซิชันเป็น "ธาตุที่อะตอมเติมเต็มเปลือกอิเล็กตรอนชั้นดีบางส่วน หรือสามารถเพิ่มไอออนบวกให้กับเปลือกอิเล็กตรอนชั้นดีที่ไม่สมบูรณ์"
นักวิทยาศาสตร์หลายคนระบุ "โลหะทรานซิชัน" ว่าเป็นธาตุใด ๆ ก็ตามในตารางธาตุส่วนบล็อก-ดี ซึ่งประกอบด้วยตารางธาตุกลุ่ม 3 ถึง 12 ในเชิงปฏิบัติ ชุดแลนทาไนด์และแอกทิไนด์ในบล็อก-เอฟก็ถือเป็นโลหะทรานซิชัน และมีชื่อเรียกว่า "โลหะทรานซิชันภายใน"
Cotton และ Wilkinson ขยายคำนิยามย่อของ IUPAC (ดูข้างบน) ด้วยการระบุธาตุจำเพาะ เช่นเดียวกันกับธาตุในกลุ่มที่ 4 ถึง 11 ทั้งสองได้เพิ่มสแกนเดียมและอิตเทรียมในกลุ่มที่ 3 ลงไปในนี้ด้วย ในขณะที่แลนทาไนด์และแอกทิไนด์ ซึ่งถือเป็นธาตุกลุ่มที่ 3 ถูกจัดเป็นชุดแลนทาไนด์และแอกทิไนด์ต่างหากตามลำดับ
Charles Rugeley Bury (1890–1968) นักเคมีชาวอังกฤษ เป็นคนใช้คำว่า ทรานซิชัน ในความหมายนี้คนแรกใน ค.ศ. 1921 เมื่อเขาสื่อถึง ชุดทรานซิชันของธาตุในช่วงการเปลี่ยนแปลงของอิเล็กตรอนชั้นใน (เช่น n&nbsp;=&nbsp;3 ในแถวที่ 4 ของตารางธาตุ) จากกลุ่มคงทน (stable group) ของหมู่ที่ 8 ถึงธาตุหนึ่งในช่วงธาตุ 18 หรือจากธาตุที่ 18 ถึง 32 ธาตุเหล่านี้มีอีกชื่อว่า บล็อก-ดี (d-block)

== ธาตุทรานซิชัน ==
โลหะทรานซิชันมีทั้งหมด 40 ตัว จะประกอบด้วยธาตุที่มีเลขอะตอมดังนี้ 21 ถึง 30,39 ถึง 48,71 ถึง 80, และ 103 ถึง 112 ชื่อ "ทรานซิชัน" มาจากตำแหน่งของมันในตารางธาตุทั้ง 4 คาบที่มันอยู่ ธาตุเหล่านี้จะแทนการเพิ่มจำนวนอิเล็กตรอนเข้าไปอยู่ในวงโคจร ดี ของอะตอม (atomic orbital) ด้วยเหตุนี้ โลหะทรานซิชันจึงมีความหมายถึงการส่งผ่าน (transition) ของธาตุหมู่ 2 และหมู่ 13
== สมบัติของโลหะทรานซิชัน ==
โลหะทรานซิชันทุกธาตุจะเป็นโลหะ แต่มีความเป็นโลหะน้อยกว่าธาตุหมู่ IA และ IIA
มีสถานะเป็นของแข็งที่อุณหภูมิห้อง ยกเว้นปรอทที่เป็นของเหลว
มีจุดหลอมเหลว จุดเดือด และความหนาแน่นสูง
นำไฟฟ้าได้ดี ซึ่งในโลหะทรานซิชัน ธาตุที่นำไฟฟ้าได้ดีที่สุดคือ เงิน (คาบ 5) และรองลงมาคือ ทอง (คาบ 6)
นำความร้อนได้ดี
ธาตุทรานซิชันส่วนใหญ่มีเวเลนซ์อิเล็กตรอนเท่ากับ 2 ส่วนธาตุ โครเมียม ทองแดง ไนโอเบียม โมลิบดีนัม รูทีเนียม โรเดียม เงิน แพลทินัม ทอง มีเวเลนซ์อิเล็กตรอนเป็น 1
สารประกอบของธาตุเหล่านี้จะมีสีสัน
มีพลังงานไอออไนเซชันลำดับที่ 1 และอิเล็กโทรเนกาติวิตีมาก
ขนาดอะตอม จะมีขนาดไม่แตกต่างกันมากโดยที่
* ในคาบเดียวกันจะเล็กจากซ้ายไปขวา
* ในหมู่เดียวกันจะใหญ่จากบนลงล่าง
ธาตุเหล่านี้มีหลายออกซิเดชั่นสเตตส์ (oxidation states)
ธาตุเหล่านี้เป็นตัวเร่งปฏิกิริยา (catalysts) ที่ดี
ธาตุเหล่านี้มีสีฟ้า-เงินที่อุณหภูมิห้อง (ยกเว้นทองคำและทองแดง)
สารประกอบของธาตุเหล่านี้สามารถจำแนกโดยการวิเคราะห์ผลึก
==อ้างอิง==
ตารางธาตุ
*
โลหะหลังทรานซิชัน

{| align="right" cellpadding="3"
|-
!13
!14
!15
!16
!17
|- style="background:#ffccff; color:#999999; text-align:center"
| Bโบรอน
| Cคาร์บอน
| Nไนโตรเจน
| Oออกซิเจน
| Fฟลูออรีน
|- style="background:#ffccff; color:#999999; text-align:center"
| style="background:#0000ff; color:#000000" | Alอะลูมิเนียม
| Siซิลิกอน
| Pฟอสฟอรัส
| Sกำมะถัน
| Clคลอรีน
|- style="background:#ffccff; color:#999999; text-align:center"
| style="background:#0000ff; color:#000000" | Gaแกลเลียม
| Geเจอร์เมเนียม
| Asสารหนู
| Seซีลีเนียม
| Brโบรมีน
|- style="background:#ffccff; color:#999999; text-align:center"
| style="background:#0000ff; color:#000000" | Inอินเดียม
| style="background:#0000ff; color:#000000" | Snดีบุก
| Sbพลวง
| Teเทลลูเรียม
| Iไอโอดีน
|- style="background:#0000ff; color:#000000; text-align:center"
| Tlแทลเลียม
| Pbตะกั่ว
| Biบิสมัท
| style="background:#ffccff; color:#999999" | Poพอโลเนียม
| style="background:#ffccff; color:#999999" | Atแอสทาทีน
|- style="background:#0000ff; color:#000000; text-align:center"
| Nhนิโฮเนียม
| Flฟลีโรเวียม
| Mcมอสโกเวียม
| Lvลิเวอร์มอเรียม
| style="background:#ffccff; color:#999999" | Tsเทนเนสซีน
|}
โลหะหลังทรานซิชัน (อังกฤษ: post-transition metals) คือธาตุในอนุกรมเคมีของตารางธาตุที่อยู่ระหว่างธาตุกึ่งโลหะ (metalloids) และธาตุโลหะทรานซิชัน (transition metals) มีประจุไฟฟ้าบวกมากกว่าโลหะแอลคาไล (alkali metals) และโลหะแอลคาไลน์เอิร์ท (alkaline earth metals) มีจุดหลอมเหลวและจุดเดือดต่ำกว่าโลหะทรานซิชัน โลหะหลังทรานซิชันมีดังนี้
อะลูมิเนียม (aluminium)
แกลเลียม (gallium)
อินเดียม (indium)
ดีบุก (tin)
แทลเลียม (thallium)
ตะกั่ว (lead)
บิสมัท (bismuth)
นิโฮเนียม (nihonium)
ฟลีโรเวียม (flerovium)
มอสโกเวียม (moscovium)
ลิเวอร์มอเรียม (livermorium)
*
*
โลหะหลังทรานซิชัน
กล้องขนาดกลาง

กล้องขนาดกลาง หรือ มีเดียมฟอร์แมต (Medium Format) จะใช้ฟิล์มแบบ 120 โดยในหนึ่งม้วนจะมีแค่ 12 รูปหรือ 24 รูปเท่านั้น แต่ปัจจุบันจะหาได้แต่แบบแรก ส่วนรูปที่ได้มาจะมีขนาดที่ไม่แน่นอน โดยมีขนาด ได้ทั้ง 6 คูณ 4.5, 6 คูณ 6, หรือ 6 คูณ 7 หรือใหญ่กว่านั้น โดยสังเกตได้ง่ายๆจากรหัสตามหลังกล้อง เช่น Contax645 ก็จะได้รูปออกมามีขนาด 6 คูณ 4.5 เป็นต้น
== ประวัติ ==
มีจุดเริ่มต้นมาจากในสมัยสงครามโลกครั้งที่ 2 กองทัพอากาศมีความต้องการถ่ายภาพทางอากาศโดยใช้เครื่องบินถ่ายรูปลงมายังพื้นดินจึงมีบริษัทผลิตกล้องยี่ห้อฮาสเซลบลาดจากประเทศสวีเดน ได้ผลิตตัวกล้องขึ้นมาเพื่อถ่ายรูปทางอากาศโดยใช้เลนส์ถ่ายรูปของบริษัทโกดัก
== ชนิดของกล้องกลาง ==
กล้องสะท้อนภาพเลนส์เดี่ยว
กล้องสะท้อนภาพเลนส์คู่
เรนจ์ไฟน์เดอร์
พับได้
รูปแบบฟิล์ม
รอล็อง

รอล็อง (Roland) เป็นขุนนางแห่งเบรอตาญ เป็นอัศวินชาวแฟรงค์ ในชาร์เลอมาญ (Charlemagne)  เขาถูกฆ่าในสงคราม Battle of Roncevaux Pass โดย Basque เมื่อ 15 สิงหาคม 778 ปีก่อนคริสตกาล คนในยุคนั้นได้อ้างถึงเขาในโน้ต Vita Caroli Magni ของ Einhard ซึ่งเป็นเรื่องราวเกี่ยวกับพระราชประวัติของพระเจ้า ชาร์เลอมาญ มันใช้เวลาหลายศตวรรษศกว่าที่เขาจะกลายมาเป็นที่นิยมในหมู่กวียุคกลางตอนปลาย
เมื่อเวลาผ่านไปมีตำนานว่าที่ถูกแต่งเติมเกี่ยวกับเรื่องของเขาว่า  เขากล่าวว่าเขาเป็นหลานชายของ
ขุนนางแห่งอาณาจักรแฟรงค์ แต่ถูก Lady Bertha แม่ของเขาทิ้งให้อยู่อย่างขอทาน อาศัยอยู่ในถ้ำใกล้กับเมือง Sutri ในอิตาลี เมื่อเขาอายุได้ 12 ปี เขาจึงได้ทราบความจริงจากขุนนางในอาณาจักรแฟรงค์
จากการบอกเล่าทำให้รอล็องผันชีวิตเข้าสู่ความกล้าหาญ ในการฆ่าผู้นับถือคริสต์ชั้นสูงจากแรงสนับสนุนของชาวอิสลาม ตามส่วนหนึ่งของเรื่องเล่าของฝรั่งเศสยุคกลาง เรื่องราวของรอล็องถูกเล่าต่อมาในบทกลอนในศตวรรษที่11 ที่มีชื่อว่า Song of Roland เมื่อเขาพร้อมไปด้วยแตร Olifant และดาบที่ไม่บิ่นหักชื่อว่า Durandal จาก Orlando ที่เป็นเรื่องราวของเขาต่อมาในกลอนอิตาเลียน ซึ่งนำไปสู่โคลงชื่อ Orlando Furioso ของ Ludovico Aristoto และจาก จินตกวี  “ไตรภูมิดานเต”  ที่แต่งโดยดานเตทำให้เห็นถึง สปิริตของรอล็องในสวรรค์ของเทพเจ้าแห่งสงคราม ที่มีต่อผู้ที่ต่อสู้กับลัทธิความเชื่อ
ในเยอรมนี เมื่อเวลาล่วงเลย รอล็องกลายเป็นสัญลักษณ์ของอิสรภาพของเมื่อที่เติบโตจากขุนนางท้องถิ่น และในยุคกลางในยุโรปนั้น หลายๆ เมืองได้กล่าวถึงความดื้อดึงของรอล็อง  รูปปั้นรอล็องที่อยู่ด้านหน้าศาลากลางเมืองเบรเมิน (Bremen) ในปี 1404 ถูกจารึกไว้ที่ศาลากลางเมืองว่าให้เป็นมรดกโลกจากองค์การยูเนสโกตั้งแต่ปี 2004
ในแคทาโลเนีย รอล็องหรือ Rotlla ที่คนแคทาโลเนียเรียกนั้น กลายเป็นผู้มีอำนาจลึกลับ สถานที่หลายแห่งในแคทาโลเนียทั้งเหนือจรดใต้จะมีชื่อที่เกี่ยวข้องกับ Rotlla
== อ้างอิง ==
http://members.aol.com/chansonro/headless.htm 
อัศวิน
ตัวละครที่เป็นอัศวิน
กระบี่

กระบี่ อาจหมายถึง
เขตการปกครอง
จังหวัดกระบี่ - จังหวัดในภาคใต้ของประเทศไทย
ท่าอากาศยานกระบี่ - ท่าอากาศยานในจังหวัดกระบี่
อำเภอเมืองกระบี่ - อำเภอหลักของจังหวัดกระบี่
เทศบาลเมืองกระบี่
แม่น้ำกระบี่ - แม่น้ำในประเทศไทย
อาวุธ
กระบี่ (อาวุธ) - อาวุธชนิดหนึ่ง ใบแบนยาว ปลายแหลม มีคมข้างหนึ่งหรือทั้งสองด้ามสั้น ที่ด้ามถืออาจมีโกร่งหรือไม่มีก็ได้ แต่มีฝัก
กระบี่กระบอง - ชื่อการเล่นชนิดหนึ่ง ต่อสู้กันด้วยกระบี่และกระบอง เป็นต้น
อาวุธประจำกายของนายทหาร - ดาบยาวสองคม
อื่น ๆ
ชักกระบี่สี่ท่า - ท่าละครท่าหนึ่ง
กระบี่ลีลา - ชื่อเพลงกลองแขกมาจากมลายู มีทำนองห่าง ๆ เช่นเพลงกระบี่กระบอง ไทยแปลงมาใช้เป็นเพลงร้องรำ 2 ชั้นทำนองให้ถี่เข้าประสมเล่นรวมมโหรีและกลองแขก เช่น ในตอนโหรทูลท้าวเสนากุฎในเรื่องสังข์ศิลป์ชัย
ลินลากระบี่ - อีกชื่อหนึ่งของ กระบี่ลีลา
กระบี่ธุช - ชื่อธงใช้เชิญนำหน้าพระราชยานในกระบวนพยุหยาตรา และอัญเชิญประดิษฐานในพิธีมณฑลในการพระราชพิธีต่าง ๆ เข้าคู่กับธงพระครุฑพ่าห์ เรียกเต็มว่า "ธงชัยราชกระบี่ธุช" หรือ "ธงชัยราชกระบี่ธุชใหญ่"
ลิง - ในภาษากลอน "กระบี่" หมายถึง ลิง เช่น ขุนกระบี่มีกำลังโดดโลดโผน กระโจมโจนจับยักษ์หักแขนขา มาจากภาษาบาลีและสันสกฤตว่า "กปิ"
หน้าแก้ความกำกวมชื่อสถานที่
ชุมพร (แก้ความกำกวม)

ชุมพร อาจหมายถึง
จังหวัดชุมพร
อำเภอเมืองชุมพร
เทศบาลเมืองชุมพร
ตำบลชุมพร (อำเภอเมยวดี  จังหวัดร้อยเอ็ด)
มณฑลชุมพร (ตั้งชื่อใหม่ มณฑลสุราษฎร์ธานี)
แม่น้ำชุมพร
เรือหลวงชุมพร
กรมหลวงชุมพรเขตรอุดมศักดิ์ พระราชโอรสในรัชกาลที่ 5
สถานีรถไฟชุมพร
ชุมพร เทพพิทักษ์ นักแสดงและผู้กำกับภาพยนตร์
หน้าแก้ความกำกวมชื่อสถานที่
หน้าแก้ความกำกวมชื่อเรือกำปั่น
จอร์จ อีสต์แมน

จอร์จ อีสต์แมน (George Eastman, 12 กรกฎาคม พ.ศ. 2397 (ค.ศ. 1854) - 14 มีนาคม พ.ศ. 2474 (ค.ศ. 1932)) เป็นผู้ประดิษฐ์ฟิล์มม้วนในปี พ.ศ. 2427 และกล้องโกดัก (Kodak)   นักประดิษฐ์ชาวอเมริกาผู้นี้เป็นผู้ที่เปลี่ยนแปลงการถ่ายภาพจากงานอดิเรกที่แพง และมีผู้คนเพียงเล็กน้อยที่คลั่งไคล้ ให้กลายเป็นงานอดิเรกที่ได้รับความนิยมอย่างกว้างขวาง เขาเกิดในเมืองวอเทอร์วิลล์ (Waterville) รัฐนิวยอร์ก และการศึกษาหาความรู้ด้วยตนเอง
ในปี พ.ศ. 2427 เขาได้จดสิทธิบัตรฟิล์มแบบม้วนที่ใช้งานได้จริงซึ่งเขาได้คิดค้นขึ้น. ในปี พ.ศ. 2431 เขาได้ประดิษฐ์กล้องโกดักจนสมบูรณ์ นับว่าเป็นกล้องตัวแรกที่ออกแบบสำหรับใช้กับม้วนฟิล์มโดยเฉพาะ และในปี พ.ศ. 2435 เขาได้ก่อตั้งบริษัทอีสท์แมนโกดัก (Eastman Kodak Company) ขึ้นที่ เมืองรอเชสเตอร์ (Rochester) รัฐนิวยอร์ก ซึ่งเป็นบริษัทแรก ๆ ที่ผลิตวัสดุการถ่ายภาพมาตรฐานทีละมาก ๆ บริษัทนี้ก็ยังได้ผลิตฟิล์มที่มีความยืดหยุ่นและโปร่งแสงซึ่งออกแบบโดยอีสต์แมนก่อนหน้านั้นในปี พ.ศ. 2432 ถือเป็นส่วนสำคัญที่ทำให้เกิดการพัฒนาอุตสาหกรรมภาพยนตร์
อีสต์แมนบริหารบริษัทจนกระทั่งเสียชีวิต และมีส่วนร่วมอย่างมากในการพัฒนาห้องวิจัยของบริษัท
เขายังเป็นคนที่ใจบุญมาก เขาได้บริจาคเงินกว่า 75 ล้านดอลลาร์สหรัฐให้กับโครงการต่าง ๆ ตัวอย่างการบริจาคที่สำคัญเช่น การบริจาคเงินให้กับสถาบันเทคโนโลยีแมสซาชูเซตส์ (Massachusetts Institute of Technology) และบริจาคเงินก่อตั้ง วิทยาลัยดนตรีอีสแมน (Eastman School of Music) ในปี พ.ศ. 2461 และ วิทยาลัยแพทยศาสตร์และทันตแพทยศาสตร์ (School of Medicine and Dentistry) ในปี พ.ศ. 2464 ที่มหาวิทยาลัยรอเชสเตอร์ (University of Rochester)
==อ้างอิง==
บุคคลที่เกิดในปี พ.ศ. 2397
นักประดิษฐ์ชาวอเมริกัน
บุคคลในวงการถ่ายภาพ
บุคคลจากสถาบันเทคโนโลยีแมสซาชูเซตส์
บุคคลจากรัฐนิวยอร์ก
ไลก้า (กล้องถ่ายภาพ)

ไลก้า หรืออ่านตามเสียงต้นฉบับว่า ไลคา (Leica) เป็นบริษัทสัญชาติเยอรมันที่ผลิตกล้องถ่ายภาพ, เลนส์, กล้องติดปืนไรเฟิล, กล้องจุลทรรศน์ และเลนส์แว่นตา บริษัทก่อตั้งโดย แอ็นสท์ ไลทซ์ เมื่อปี 1869 (ในชื่อ แอ็นสท์ ไลทซ์ เว็ทซ์ลาร์) ที่เมืองเว็ทซ์ลาร์ ประเทศเยอรมนี
ในปี 1986 บริษัทไลทซ์ได้เปลี่ยนชื่อเป็น ไลคา เนื่องจากชื่อเสียงของยี่ห้อไลคา โดยชื่อไลคามาจากตัวอักษรสามตัวแรกของนามสกุลของผู้ก่อตั้ง (ไลทซ์) และสองตัวแรกของคำว่ากล้อง (คาเมรา) จนมาเป็น ไล-คา (ไลทซ์ คาเมรา) ในช่วงเวลาเดียวกัน ไลคาได้ย้ายโรงงานจากเว็ทซ์ลาร์ ไปยังเมืองซอล์มส ที่อยู่ใกล้เคียงกัน
เดอะแบล็กสโตนกรุปถือหุ้นบริษัท ไลคา คาเมราเป็นจำนวน 45% ซึ่งได้รับอนุญาตให้ใช้ชื่อแบรนด์ไลคา จากไลคาไมโครซิสเต็มที่เป็นเจ้าของโดยอิสระ
==อ้างอิง==
ไลก้า
ไลก้า (กล้องถ่ายภาพ)
ตราสินค้าเยอรมัน